hu en hu hu hbs_lat hu en hu hu hu hu hu hu sk hu hu hu hu hu hu hu hu hu hu hu hu hu cs hu hu hu hu hu hu hu af hu mt hu hu hu hu hu hu hu hu hu hu hu hu hu en hu hu hu hu hu
Magyar Irodalmi és Művészeti Egyesület Szlovákiában
Író, publicista, zenész, zenepedagógus, kulturális szervező.
1953. október 27-én született Pozsonyban. Az iskoláit Somorján, Pozsonypüspökin és a pozsonyi Duna utcai gimnáziumban végezte. Zenei műveltségét a somorjai zeneiskolában, valamint autodidakta módon szerezte.
Ezidáig tíz könyve jelent meg.
Bíborhajnal – kisregény, AB-ART, Ekecs 2014
Mi, muzsikus lelkek – novellák, AB-ART, Ekecs 2015
Zenei élet Somorján és környékén – elemző publicisztika, Somorja 2016
Nem tudom a nevem – regény, NAP Kiadó, Dunaszerdahely 2020
Bubny a bubeníci – hangszertörténet, M.N.L. Agentúra, Pozsony 1998
Jazz na Slovensku 1940-1970 – jazztörténet, OZ-SK. Jazz, Pozsony 2013
Kniha bubeníka – zenei publicisztika, Muzikus, Prága 2014
Hudobný život v Šamoríne a okolí – elemző pulicisztika, Somorja 2016
Úsvit v Amsterdame – kisregény,Ikar, Pozsony 2016
(Jelenleg kiadásra kész állapotban van a Ja je niekto iný című regénye.)
Amsterdam Dawn – kisregény, EKSTASIS, Kanada 2015
Publicisztikai tevékenységét az Új Ifjúság, az Ifi és az Új Szó lapoknál kezdte, mint zenei kritikus. Ilyen minőségben huzamosan együttműködött a budapesti Magyar Hanglemezgyártó Vállalattal, s az ő lemez-kiadványaikat méltatta a hazai magyar sajtóban. Ugyanitt rendszeresen tudósított zenei eseményekről, így a Pozsonyi Líra és a Pozsonyi Dzsessznapok rendezvényekről is. Később a Vasárnap magazinban is jelentek meg zenei témájú cikkei. Publikált a prágai Muzikus zenei lapnál (itt több mint hetven cikke jelent meg), és rendszeresen közölt írásokat a Somorja és Vidéke kiadványban. Ez a tevékenysége még ma is tart.
Zenészi és zenekarvezetői tevékenységét 15 éves korában kezdte amatőr együttesekben. Először a somorjai Front együttesnek volt oszlopos tagja, majd 1980-ban hivatásos zenészi vizsgát tetta Slovkoncert állami ügynökségnél, s utána sok évig mint hivatásos zenész ténykedett. Az első saját hivatásos zenekarát 1984-ben szervezte. Együtteseivel bejárta Nyugat-Európát, Skandináviát, évekig játszott Svájcban, később Ausztriában,s természetesen idehaza is gyakran szerepelt.
A Deja vu nevű jazz-blues-funky stílust játszó együttesét 1998-ban alapította Somorján, s ez a formáció máig működik. Ezzel az együttessel eljutott a jelentősebb hazai klubok mellett a Pozsonyi Jazznapok színpadára, szerepelt a Pozsonyi Nyári Zenei Napokon, és kétszer fellépett a budapesti Sziget Fesztiválon is. Játszottak Varsóban és Prágában is. A Deja vu együttműködött s közös repertoárt tartott fenn Berki Tamás budapesti jazzénekessel, valamint Török Ádám, Peter Lipa, Pavol Hammel és Silvia Josifovská énekesekkel. Ezek a kapcsolatok részben ma is élnek.
A Deja vu klub 2002-től működik, s kezdettől fogva élvezte a pozsonyi Magyar Intézet és a Kormányhivatal kisebbségi osztályának támogatását. Hosszú évek során a klubestek színhelye a fővárosi Hlava 22 zenei klub volt, később a rendezvényeket a pozsonyi Magyar Intézet fogadta be. Manapság a klubestek fő helyszíne Somorja, mindkét hazai klubban (Mozi-klub, Sup-sup zenei presszó) rendszeresen tartanak zenés esteket, ahová vendégszereplőket is meghívnak. Mellette egyfajta „tájoló” tevékenységet is folytatnak, különböző befogadó helyszínekre viszik el műsorunkat.A Deja vu klub hazai magyar vonalon minden kétséget kizáróan a legjobban működő klubok közé tartozik.
A pozsonyi Magyar Intézet kiadványt jelentetett meg a Deja vu klub húszéves történetéről.
A klubesteken belül Strieženec Alex két vándorkiállítást is megszervezett Koffergaléria alcímmel. A Jazz FotoSlovakia tárlaton a legjobb hazai fotósok jazz témájú képeit mutatták be. A Zene görbe tükörben című tárlat már nemzetközi volt, a hazai karikaturisták mellett magyar, lengyel és cseh rajzolók zenei témájú karikatúrái voltak láthatók. A Koffergalériát bemutatták Somorja mellett több hazai klubban (Pozsonyban, Komáromban, Vágsellyén stb.). Mellette kiállították Budapesten, Varsóban és Prágában is. A karikatúra-kiállítás még ma is kínálatuk közé tartozik.
A Deja vu klubestek folytatásának is felfoghatjuk a nyári fesztiválok megszervezését. A Dejavu Party-t nyaranként szervezték, szabadtéri környezetben, s ezidáig hat évfolyamot ért meg.
Lucifer és az angyalok hangja
2017 novemberében a somorjai művelődési házban volt a bemutatója a Lucifer és az angyalok hangja c. zenés darabnak, amelynek írója és rendezője Strieženec Alex. A darab szlovák változata is elkészült, ennek a somorjai bemutatója 2019. március 3-án zajlott. A darab eddig 12 előadást ért meg.
Több mint huszonöt éve tevékeny zenetanár.Évekig a somorjai Németh Šamorínsky István Művészeti Alapiskola kötelékében tanított.
Ritmus időben és térben címmel nevelő-oktató koncertet is írt. A beharangozó videó itt tekinthető meg. https://www.youtube.com/watch?v=wqQyTciy-B8
Magyar Irodalmi és Művészeti Egyesület Szlovákiában